જાણવા મળ્યા મુજબ છેલ્લા ઘણાં સમયથી વાંકાનેર તાલુકા પોલીસને ફરિયાદ મળતી કે વાંકાનેરના મહિકા ગામે મોટા પ્રમાણમાં રેતીચોરી ચાલી રહી છે ત્યારે અવાર-નવાર વાંકાનેર તાલુકા પોલીસ સ્ટાફ દ્વારા સ્થળ ચકાસણી કરવામાં આવતી પરંતુ ખનીજ માફિયાઓને પોલીસ આવી રહ્યાની ગંધ આવી જતાં તેઓ સ્થળ પરથી નાસી જતાં અને ખનીજચોરી પકડાતી નહિં, ઘણી વખત તો તાલુકા પી. એસ. આઈ અને તેનો સ્ટાફ મોટરસાઇકલ અને પગપાળા પણ નદીમાં જતાં તેમ છતાં આ સાતીર ખનીજ માફિયા બચવાના રસ્તા ગોતી લેતા જેમાં ગઈકાલે વહેલી સવારે વાંકાનેર તાલુકા પીએસઆઇ અને તેના સ્ટાફ દ્વારા અચાનક મહિકા ગામની નદીના પટમાં જતાં ત્યાંથી બે ટ્રેકટર, એક ડમ્પર, એક લોડર અને રેતી ચારવાના નવ મોટા ચાયણા ઝડપી પાડેલ તેમજ સ્થળ પર રહેલ રેતીના જથ્થાને સિઝ કરેલ ઉપરાંત સ્થળ પર પોલીસને જોઇ રેતી ચોરી કરી રહેલ લોડરો ચાયણા મૂકી મુઢી વાળી ભાગી ગયા થોડીવાર માટે તો નદીમાં ફિલ્મી દ્રશ્યો સર્જાયા હતા.